ปราณประมูล

ปราณประมูล แอ๊น คือนามปากกาของ "ทิพย์ธิดา ศรัทธาทิพย์" เป็นนักเขียนบทโทรทัศน์ชั้นนำชาวไทยที่มีชื่อเสียงจากการเขียนบทโทรทัศน์ที่ได้รับความนิยมหลายเรื่อง
มีผลงานสร้างชื่อมากมาย เช่น น้ำผึ้งขม, สวรรค์เบี่ยง, เชลยศักดิ์, น้ำใสใจจริง, วันนี้ที่รอคอย, เคหาสน์สีแดง, บ่วงหงส์, ปริศนา, มาลัยสามชาย, ลิขิตฟ้าชะตาดิน, เจ้าบ้านเจ้าเรือน, คู่กรรม, ดั่งดวงหฤทัย เป็นต้น
สำเร็จการศึกษา อักษรศาสตรบัณฑิต รุ่นที่ 47 วิชาเอกศิลปการละคร จาก จุฬาลงกรณ์มหาวิทยาลัย
ปราณประมูลคลุกคลีอยู่ในวงการบันเทิงไทยนานกว่า 30 ปี เริ่มแรกนามปากกาปราณประมูลถือกำเนิดจาก นิลวรรณ ปิ่นทอง ที่นิตยสารสตรีสาร ของ สุรางค์ เปรมปรีดิ์ จากนั้นได้รับโอกาสเขียนบทให้ทางช่อง 7 อยู่นานสิบกว่าปี เมื่อปี พ.ศ. 2556 ปราณประมูล กล่าวถึงคุณสุรางค์ เปรมปรีดิ์ ว่าเป็นผู้ใหญ่ที่เคารพรักนับถือท่านหนึ่งเสมอมาจนถึงปัจจุบัน และ เคยร่วมแสดงละครอยู่บ้าง เช่นเรื่อง พระอภัยมณี ที่เป็นทั้งคนเขียนบทเองด้วย และ เคยทำงานที่กอง บก. นิตยสารแพรว รับหน้าที่เขียนสารคดีประจำฉบับ ใช้นามปากกา ปราณประมูล และ สัมภาษณ์ศิลปินลงแพรว นามปากกา ผ้าใบขาว และ ยังมีคอลัมน์กระจุกกระจิกอีกที่แพรว
ช่วงหลังหันมาเขียนบทให้กับบริษัท ชลลัมพี และเฉพาะคนสนิท ปัจจุบันทำหน้าที่เป็นที่ปรึกษาเรื่องบทให้กับบริษัทชลลัมพี โดยดูแลทีมเขียนบทพร้อมกับสร้างนักเขียนบทหน้าใหม่ประดับวงการละคร และ เป็นวิทยากรพิเศษตามงาน
ปราณประมูลอ้างว่าตนมีรูปแบบการเขียนที่เคารพบทประพันธ์ ยึดถือการเคารพบทประพันธ์เป็นอย่างสูงมาโดยตลอด และรูปแบบการเขียนบทละครของตนมักจะเป็นบทละครโทรทัศน์น้ำดีคือสารที่ออกสู่สังคม ไม่มีเนื้อหาความรุนแรงตบตีหรือชิงรักหักสวาท “ดิฉันเชื่อว่าตัวเองเป็นคนที่มีทัศนคติที่ดี ดังนั้น สิ่งที่พยายามส่งสารออกสู่สังคม ก็คือทัศนคติที่ดี แล้วก็การมีความหวัง มองโลกบวก เห็นแก่ส่วนรวม เห็นแก่อนาคต เห็นแก่เยาวชน”

**ผลงานบทละครโทรทัศน์**
 ดักแด้กับมะเดื่อ (2525) ช่อง 7- แมงปอ (2526) ช่อง 7- ความลับของดาวมรกต (2527) ช่อง 7- จุดหมายปลายทาง (2528) ช่อง 7- ทิพย์เกสร (ลักษณวงศ์) (2529) ช่อง 7- น้ำผึ้งขม (2529) ช่อง 7- พระอภัยมณี (2529-2530) ช่อง 7- หัวใจสองภาค (2530) ช่อง 7- เดือนครึ่งดวง (2530) ช่อง 7- แก้วกลางดง  (2530-2531) ช่อง 7- กว่าจะรู้เดียงสา (2530-2531) ช่อง 7- สวรรค์เบี่ยง (2531) ช่อง 7- ปราสาทมืด (2531) ช่อง 7- ปัญญาชนก้นครัว (2531) ช่อง 7- ละครสั้นชุด เรื่องสั้นวันจันทร์ จบในตอน (บางเรื่อง) (2531) ช่อง 7- ละครสั้นชุด ละครสั้นวันเสาร์ จบในตอน (บางเรื่อง) (2531-2532) ช่อง 7- ช่อปาริชาต (2531-2532) ช่อง 7- เคหาสน์สีแดง (2532) ช่อง 7- แต่งกับงาน (2532) ช่อง 7- ตำรับรัก (2532) ช่อง 7- คนเหนือดวง (2532) ช่อง 7- ห้องหุ่น (2532-2533) ช่อง 7- อุบัติเหตุ (2533) ช่อง 7- ดวงตาสวรรค์ (2533) ช่อง 7- อุ้มบุญ (2533) ช่อง 7- เหตุเกิดที่ สน. (2533-2534) ช่อง 7- เชลยศักดิ์ (2534) ช่อง 7- ละอองดาว (2534) ช่อง 7- กะลาก้นครัว (2534) ช่อง 7- แม่หญิง (2534-2535) ช่อง 7- คุณหญิงนอกทำเนียบ (2535) ช่อง 7- วันนี้ที่รอคอย (2536) ช่อง 7- นวลนางข้างเขียง (2536) ช่อง 7- น้ำใสใจจริง (2537) ช่อง 7- ปลายฝนต้นหนาว (2537) ช่อง 7- ดาวแต้มดิน (2538) ช่อง 7- ปราสาทสีขาว (2538) ช่อง 7 (เขียนช่วงแรก ต่อมาเปลี่ยนผู้เขียนบทเป็น ภาวิต-ลุลินารถ)- เกาะสวาทหาดสวรรค์ (2539) ช่อง 7- สัมปทานหัวใจ (2540) ช่อง 7- เงิน เงิน เงิน (2540) ช่อง 7- ไม่ย่อท้อมรสุม (2540) ช่อง 5- พลังรัก (2541) ช่อง 7 --- ใช้นามปากกา ทิพย์ธิดา- บ่วงหงส์ (2541) ช่อง 7- หนุ่มทิพย์ (2542) ช่อง 7- สวัสดีคุณผู้ฟัง (2543) ช่อง 7- ปริศนา (2543) ช่อง 7 --- ใช้นามปากกา งามแสงเดือน- ใต้ร่มไม้เลื้อย เรือนศิรา (2543-2544) ช่อง 7- มายา (2544-2545) ช่อง 7 --- ใช้นามปากกา งามแสงเดือน- นิราศสองภพ (2545) ช่อง 3 (เขียนบทร่วมกับ สุพล วิเชียรฉาย ส่วนใหญ่ 80% เป็นการเขียนบทของ สุพล วิเชียรฉาย)- สะดุดรัก (2549) ช่อง 3- กุหลาบตัดเพชร (2549) ช่อง 3- จอมใจ (2550) ช่อง 3- สุสานภูเตศวร (2552) ช่อง 3- มาลัยสามชาย (2553) ช่อง 5- ลิขิตฟ้าชะตาดิน (2555) ช่อง 5- The Sixth Sense สื่อรักสัมผัสหัวใจ (2555) ช่อง 3 (ควบคุมบทโทรทัศน์)- คู่กรรม (2556) ช่อง 5- คุณชายพุฒิภัทร (2556) ช่อง 3 (เขียนร่วมกับ ศักดิ์ชาย เกียรติปัญญาโอภาส ลูกศิษย์ในทีม ส่วนใหญ่เป็นการเขียนบทของ ศักดิ์ชาย เกียรติปัญญาโอภาส)- The Sixth Sense สื่อรักสัมผัสหัวใจ 2 (2556) ช่อง 3 (ควบคุมบทโทรทัศน์)- พ่อไก่แจ้ (2557) ช่อง 3- ลมซ่อนรัก (2558) ช่อง 3 (เขียนช่วงแรก ต่อมาเปลี่ยนผู้เขียนบทเป็น ศักดิ์ชาย เกียรติปัญญาโอภาส เขียนบทแทนทั้งหมด)- เจ้าบ้าน เจ้าเรือน (2559) ช่อง 3- ละครเทิดพระเกียรติชุด เราเกิดในรัชกาลที่ ๙ เดอะซีรีส์ ตอน ดุจแสงทองส่อง (2559) ช่องวัน- ลมไพรผูกรัก (2561) ช่อง 3 (เขียนบทร่วมกับลูกศิษย์ ส้ม ทิพย์สุดา ซึ่งเป็นผู้เขียนบทเรื่อง ใต้ปีกปักษา ด้วย)- พรหมไม่ได้ลิขิต (2561) ช่องวัน (เขียนร่วมกับ น.สพ.ศุภสวัสดิ์ บุรณเวช ซึ่งเป็นผู้ดูแลข้อมูลทางการแพทย์)- ปลายจวัก (2562-2563) ช่อง ThaiPBS- ดั่งดวงหฤทัย (2563) ช่อง 3- ทุ่งเสน่หา (2563) ช่อง 3- มักกะลีที่รัก (2565) ช่อง 3- บุษบาลุยไฟ (2566) ช่อง ThaiPBS- ตำรับแม่ (2567) ช่อง ThaiPBS- พรหมพยศ (2568) ช่อง 7

**ผลงานบทประพันธ์ที่ได้ทำละครโทรทัศน์**
 พระจันทร์ลายกระต่าย (2542)- สวัสดีคุณผู้ฟัง (2543)- ลิขิตฟ้าชะตาดิน (2555)- น่ารัก (2557)- ละครเทิดพระเกียรติชุด เราเกิดในรัชกาลที่ ๙ เดอะซีรีส์ ตอน ดุจแสงทองส่อง (2559) ช่องวัน- บุษบาลุยไฟ (2566)- ตำรับแม่ (2567)

**ผลงานหนังสือ**
 นวนิยายเรื่องสั้น พระจันทร์ลายกระต่าย โดย ปราณประมูล (ปีที่พิมพ์ พ.ศ. 2539) โดยสำนักพิมพ์ แพรวสำนักพิมพ์- หนังสือ ดูหนังดูละคร โดย ปราณประมูล เรื่องฮิต ๆ ฮ็อต ๆ จากแพรวสุดสัปดาห์ ผู้เขียนวิเคราะห์และเล่าเรื่องราวในวงการบันเทิงบ้านเรา สมัยยี่สิบกว่าปีที่แล้ว เขียนด้วยสำนวนสนุกสนาน (ปีที่ตีพิมพ์ เล่มแรก พ.ศ. 2535 และ เล่มที่สอง พ.ศ. 2539)- หนังสือสารคดีท่องเที่ยว อิตาเลีย-เตียโม โดย ปราณประมูล จากแพรวสุดสัปดาห์

**ผลงานบทภาพยนตร์**
 303 กลัว กล้า อาฆาต (2541) ใช้นามปากกา เฌอ โกรี

**ผลงานการแสดงละครโทรทัศน์**
 พระอภัยมณี (2530) ช่อง 7 รับบทเป็น นางวาลี- คู่กรรม (2533) ช่อง 7 รับบทเป็น อาจารย์คณะอักษรศาสตร์ จุฬา

**ผลงานละครเวที**
 ข้าวนอกนา โชว์นอกบาร์ หน้าบรอดเวย์ (แสดงที่ M Theatre - 2545) เขียนบท และกำกับการแสดง

**ผลงานผู้กำกับ**
 พระจันทร์ซ่อนดาว ช่อง 3 (2564)

**รางวัล**
 รางวัลพระสุรัสวดี บทภาพยนตร์ดั้งเดิมยอดเยี่ยม จาก "303 กลัว กล้า อาฆาต"- รางวัลเมขลา ผู้เขียนบทละครดีเด่น จาก "คนเหนือดวง"- รางวัลนาฏราช บทโทรทัศน์ยอดเยี่ยม จาก "มาลัยสามชาย"

**อ้างอิง**
http://sang-photo.blogspot.com/2008/10/aaaaaaa.html
หมวดหมู่:นักเขียนชาวไทย
หมวดหมู่:นักเขียนบทโทรทัศน์ชาวไทย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย